《十月九日回书偶作》
宋代·林希逸

炎炎翕翕何关我，是是非非厌听人。莫谩揣摩当世事，且须康听自家身。

囊空米尽挨排去，菊老梅迟问讯频。南北尚留书债在，未能痛绝为情亲。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。